**არასამეწარმეო (არაკომერციული) იურიდიული პირის**

**საქართველოს რაგბის კავშირის გამგეობის**

**2020 წლის 20 აგვისტოს**

 **გადაწყვეტილება**

**(ამონაწერი)**

 2020 წლის 20 აგვისტოს საქართველოს რაგბის კავშირის (რეგისტრაციის ნომერი, თარიღი: 00015/12/0013; 25/01/1999 წ. საიდენტიფიკაციო №204874911) (შემდგომში, სრკ) ცენტრალურ ოფისში, მდებარე მისამართზე ქ. თბილისი, ჭაბუა ამირეჯიბის 6, გაიმართა სრკ-ს გამგეობის სხდომა (შემდგომში, სხდომა).

 სხდომას ესწრებოდა გამგეობის 15 წევრიდან 7 წევრი და წარმოდგენილი იყო 1 წევრი. სრკ-ს წესდების შესაბამისად, სხდომა გამოცხადდა გადაწყვეტილებაუნარიანად.

**სხდომაზე დამსწრე და წარმოდგენილი გამგეობის წევრები:**

**1) გოჩა მაჭავარიანი** (დაბადებული 03.01.1964  წ.  რეგისტრირებული საცხოვრებელი ადგილი: ქ. თბილისი, ს. ჭიაურელის ქუჩა №9, ბინა №9,პირადი №01026000757);

**2) ალექსანდრე ხვედელიძე** (დაბადებული 21.10.1965 წ. რეგისტრირებული საცხოვრებელი ადგილი: ქ. თბილისი, ბ. ხმელნიცკის ქუჩა №147, ბინა №36,პირადი №01014002287);

**3) გიორგი ღლონტი**  (დაბადებული 08.08.1958  წ.  რეგისტრირებული საცხოვრებელი ადგილი: ქ. თბილისი, ად. მიცკევიჩის ქუჩა №18, ბინა №9,პირადი №01024026522);

**4) გიორგი კობახიძე**(დაბადებული 23.11.1953 წ. ,პირადი №01011021299);

**5) გაიოზ მონიავა** (დაბადებული 04.03.1958  წ.  რეგისტრირებული საცხოვრებელი ადგილი: ქ. თბილისი, პ. ქავთარაძის ქუჩა №25, კორპუსი №4, ბინა №41,პირადი №01009006606);

**6) სერგო რამიშვილი** (დაბადებული 07.03.1950 წ.  რეგისტრირებული საცხოვრებელი ადგილი: ქ. თბილისი, ვ. სარაჯიშვილის ქუჩა №50,პირადი №01017021528);

**7)** **გიორგი გეგენავა** (დაბადებული 12.03.1957  წ.  რეგისტრირებული საცხოვრებელი ადგილი: ქ. თბილისი, ნ. ჟვანიას ქუჩა №10, ბინა №36,პირადი №01009002058), წარმოდგენილი გამგეობის წევრის, გოჩა მაჭავარიანის სახით;

**8) ალექსანდრე გრიგალავა** (დაბადებული 01.01.1958  წ.  რეგისტრირებული საცხოვრებელი ადგილი: მარტვილი, სოფელი ნაგვაზაო, მე-5 ქუჩა,№18,პირადი №29001001478), **წარმოდგენილი გამგეობის წევრის გიორგი კობახიძის მიერ.**

სხდომის თავმჯდომარედ ერთხმად არჩეული იქნა გამგეობის წევრი: გოჩა მაჭავარიანი

სხდომის მდივანი: ხატია შელია

**სხდომამ განიხილა დღის წესრიგში შევამალი შემდეგი საკითხები:**

1. სრკ-ს პრეზიდენტის მოვალეობის შემსრულებლის გიორგი გორგასლიძის განცხადების განხილვა, რაგბის კავშირის გამგეობის 2020 წლის 4 აგვისტოს გადაწყვეტილებით დაკისრებული კავშირის პრეზიდენტის მოვალეობის შესრულებაზე უარის თქმის შესახებ;
2. სრკ-ს ვიცე-პრეზიდენტ, თორნიკე გოგებაშვილისთვის სრკ-ის პრეზიდენტის მოვალეობის დაკისრების საკითხზე მსჯელობა და შესაბამისი გადაწყვეტილების მიღება;
3. სრკ-ს გამგეობის ახალი თავმჯდომარის არჩევა.
4. სხვა საკითხები: საშეჯიბრო კომიტეტის თავმჯდომარის და მოთამაშეთა კეთილდღეობაზე ზრუნვის კოორდინატორის მიერ წარმოდგენილი საკითხების განხილვა.

**სხდომამ გადაწყვიტა:**

1. **პირველ საკითხთან დაკავშირებით, რომელიც შეეხებოდა** სრკ-ის პრეზიდენტის მოვალეობის შემსრულებლის გიორგი გორგასლიძის განცხადების განხილვას მისი კავშირის პრეზიდენტის მოვალეობის შესრულებაზე უარის თქმის შესახებ, სხდომაზე დამსწრე გამგეობის წევრები გაეცნენ აღნიშნულ განცხადებას. გამგეობის წევრებმა ცნობად მიიღეს პრეზიდენტის მოვალეობის შემსრულებლის აღნიშნული გადაწყვეტილება და იმსჯელეს ყრილობისა და საპრეზიდენტო არჩევნების ჩატარებამდე პრეზიდენტის მოვალეობის ახალი შემსრულებლის საკითხზე.
2. **მეორე საკითხთან დაკავშირებით, რომელიც შეეხებოდა** სრკ-ს ვიცე-პრეზიდენტ თორნიკე გოგებაშვილისთვის სრკ-ს პრეზიდენტის მოვალეობის დაკისრების საკითხზე მსჯელობას და შესაბამისი გადაწყვეტილების მიღებას, გამგეობის წევრებმაიმსჯელეს რა განსახილველ საკითხთან დაკავშირებით, სრკ-ს წესდების შესაბამისად, საარჩევნო, საერთო კრების (ყრილობის) გამართვამდე და სრკ-ს ახალი პრეზიდენტის არჩევამდე, კავშირის სრულფასოვნად საქმიანობის უზრუნველსაყოფად, **ერთხმად მიიღეს გადაწყვეტილება:**

**ა/ საქართველოს რაგბის კავშირის წესდების 30-ე და 32-ე პუნქტების შესაბამისად, სრკ-ს პრეზიდენტის უფლება-მოვალეობები, საერთო კრების (ყრილობის) ჩატარებამდე და კავშირის პრეზიდენტის არჩევამდე, დაეკისროს კავშირის ერთ-ერთ ვიცე- პრეზიდენტს თორნიკე გოგებაშვილს (პ/ნ 12001014781).**

**ბ/ დაევალოს კავშირის იურისტს, ედუარდ ნაჭყებიას (პ/ნ: 01010015003, დაბადების თარიღი: 03/12/1985) რეგისტრირებულ მონაცემებში შესაბამისი ცვლილების განხორციელება და გიორგი გორგასლიძის (№01007002890) ნაცვლად, თორნიკე გოგებაშვილის (პ/ნ 12001014781) ა(ა)იპ საქართველოს რაგბის კავშირის პრეზიდენტის მოვალეობის შემსრულებლად საჯარო რეესტრში რეგისტრაცია.**

1. **მესამე საკითხთან დაკავშირებით, რომელიც შეეხებოდა** სრკ-ს გამგეობის ახალი თავმჯდომარის არჩევას, გამომდინარე იქედან, რომ გამგეობის თავმჯდომარე, დიმიტრი კალანდაძე სამსახურეობრივი მოტივით ხანგრძლივად იმყოფება სხვა ქვეყანაში და ვერ უძღვება გამგეობის სხდომებს, რის შესახებაც შეატყობინა გამგეობის წევრებს გამგეობის თავმჯდომარის პოზიციიდან გადადგომის შესახებ, გამგეობის წევრმა გიორგი კობახიძემ შემოიტანა წინადადება გამგეობის თავმჯდომარედ გამგეობის წევრის, გოჩა მაჭავარიანის არჩევასთან დაკავშირებით. გამგეობის წევრებმა (დასახელებული კანდიდატის გარდა) კენჭი უყარეს წარმოდგენილ კანდიდატურას და სრკ-ს წესდების მე-11 პუნქტის შესაბამისად, ერთხმად მიიღეს გადაწყვეტილება:

**ა/ სრკ-ს გამგეობის თავმჯდომარედ არჩეული იქნას გოჩა მაჭავარიანი** (დაბადებული 03.01.1964  წ.  რეგისტრირებული საცხოვრებელი ადგილი: ქ. თბილისი, ს. ჭიაურელის ქუჩა №9, ბინა №9,პირადი №01026000757);

**ბ/ დაევალოს კავშირის იურისტს, ედუარდ ნაჭყებიას (პ/ნ: 01010015003, დაბადების თარიღი: 03/12/1985) რეგისტრირებულ მონაცემებში შესაბამისი ცვლილების განხორციელება და დიმიტრი კალანდაძის (№01008010505) ნაცვლად, გოჩა მაჭავარიანის (№01026000757) ა(ა)იპ საქართველოს რაგბის კავშირის გამგეობის თავმჯდომარედ საჯარო რეესტრში რეგისტრაცია.**

1. **მეოთხე საკითხთან დაკავშირებით, რომელიც შეეხებოდა** საშეჯიბრო კომიტეტის თავმჯდომარის და მოთამაშეთა კეთილდღეობაზე ზრუნვის კოორდინატორის მიერ წარმოდგენილი საკითხების განხილვას, გამგეობამ მოისმინა:

**ა/** საშეჯიბრო კომიტეტის თავმჯდომარის მიერ შემოტანილი წინადადებები ლიგებში შემავალი გუნდებისათვის მიმდინარე სეზონზე განცხადებების წარდგენის, სატრანსფერო ვადების და 2020-2021 წლის ჩემპიონატების დებულებებში განსხვავებული (გარდამავალი) წესების შესახებ. გამგეობის წევრებმა მოიწონეს წარმოდგენილი წინადადებები და **ერთხმად გადაწყვიტეს:**

1. **ყველა ლიგის გუნდებისათვის განცხადებების წარდგენის ვადად გამოცხადდეს: 2020 წლის 21 აგვისტოდან 2020 წლის 28 აგვისტომდე პერიოდი;**
2. **2020 – 2021 წლის სეზონზე ყველა ლიგისათვის განისაზღვროს შემდეგი სატრანსფერო ვადები: 2020 წლის 24 აგვისტოდან 2020 წლის 8 სექტემბრამდე;**
3. **დამტკიცდეს 2020-2021 წლების ჩემპიონატების გარდამავალი დებულებები კაცთა უმაღლესი (დ-12), პირველი, რეგიონალური და დუბლიორთა ლიგებისათვის, ასევე ჭაბუკთა „ა“ და „ბ“ ლიგებისათვის. აღნიშნული გარდამავალი დებულებები მოქმედებს მხოლოდ ერთი წელი, 2020-2021 წლის სეზონზე.**

**ბ/** მოთამაშეთა კეთილდღეობაზე ზრუნვის კოორდინატორის, ნოდარ ანდღულაძის წინადადება 2020 – 2021 წლების სეზონზე სამედიცინო მომსახურების ახალი წესების შესახებ. გამომდინარე იქედან, რომ განხილვის შედეგად წამოიჭრა რიგი საკითხები წესების მიღებისა და იმპლემენტაციისათვის, მაგალითად, თამაშების დროს სასწრაფო დახმარების მანქანებით უზრუნველყოფის, ასევე ფინანსური უზრუნველყოფის კუთხით, გამგეობის წევრებმა ერთხმად მიიღეს გადაწყვეტილება და დაავალეს მარკეტინგის კომიტეტის თავმჯდომარეს და მოთამაშეთა კეთილდღეობაზე ზრუნვის კოორდინატორს წამოჭრილი საკითხების შესწავლა და 10 დღის ვადაში გამგეობისათვის საბოლოო წინადადებების წარდგენა.

1. წინამდებარე გადაწყვეტილება ძალაშია მისი მიღებისთანავე.

გამგეობის სხდომის თავმჯდომარე

**გოჩა მაჭავარიანი**